K EN ESIS. 


napatanga aan 


NEG ao Leatu ki brigi elagsou go emeromina nin. 

< Emeromina nin ki barbár en, ki bi namisbal, go 
nimalko ki en elag namos: Nata Leatu ki bunof nai tok. 

3 Leatu ki nag, Namrem ke fakor , go namrem ki bakor. 

4 Leatu ki leka namrem ki bo wi. Leatu ki karobotei 
namrem go nimalko 

5 Leatu ki selnagien namrem ke fi Aliat, go ki selnagien 
nimalko ke fi Bog. Aliatibeia kin, kotfan go builbog. 

6 Leatu ki nag, Nimalfa k6 en nimaota nai, ke tibotei 
nal. 

7 Leatu ki wiswis ki nimalfa go ki karobotei nai nag i en 
etan nimalfa go nai nag i en elag nimalfa: go i bo tebelan. 

8 Leatu ki selnagien nimalfa ke fi Nsou. Aliat karua kin, 
kotfan go builbog. 

9 Leatu ki nag, Nai nagi en etan nimalfa ke serakuruk 
bak naor kiskei, go te gar ke tok mol: go i bo tebelan. 

10 Leatu ki selnagien te gar ke fi Nifanu : go naserakuru- 
kiena nig nai, ki selnagiena kin ke fi Intas. Leatu ki leka 
ki bo wi. | 

11 Leatu ki nag, Namonam ke futum intan; go nafurafur 
nag nuan 1 tou wis, go nikas ifserser nag i wa ki nuan nigar 
ifserser, nigar nibatin i toko nakbiloun nuan. Go i bo 
tebelan. 

12 Namonam ki futum intan, go nafurafur ifserser nag 
nuan i tou wis, go nikas ifserser nag i wa ki nuan nigar 
T nigar nibatin i tok nakbilou nuan. Leatu ki leka i. 

o wi. 

13 Aliat katola kin; kotfan go builbog. 

l4 Leatu ki nag, Tete nasul ruk tok elagsou, ruk 
karobotei nimaota aliat me bog; ruk fi nafeifeien, ruk bisei 
ki mal kinin, go aliat kinin go intou kinin. 

15 Ruk fi nasul ni elagsou nag ruk sul lag emeromin, 
Go i bo tebelan. 

16 Leatu ki brig nasul tob nru: anre nag i tob i nag ke 
fi atlak naliati go anre nag i ses ke fi atlak bog, go ki mer 
brig massel. 

17 Leatu ki lao kir elagsou nag ruk sul lag emeromin. 

18 nag ruk fi atlak naliati go bog kai tibotei namrem go 
nimalko. Leatu ki leka i bo wi. 

19 Aliat kafat kin, kotfan go builbog. 

20 Leatu ki nag, Intas ke farra ki sernalo nag i sefa ur 
es, go man ruko nrir ur nimalfa, 6lag emeromin. 

21 Leatu ki brig tefra burr, go sernalo ifserser nag 1 sefa 
ur intas, go man ifserser nag i belaka naferun. Leatu ki 
leka, 1 bo wi. 

22 Leatu ki bsouia kir kai nag, Ko fsol kai lab kai ferafer 
intas; go man ke lab emeromin. 

23 Aliat kalima kin, kotfan me builbog. 

24 Leatu ki nag, Nifanu ke furra ki te ifserser nagi 
mol tok, wak fukal, go sernalo nag i kuraf, go wak itkit ruk 
ifserser, go i bo tebelan. 

25 Leatu ki brig wak ifkit ifserser, go wak fukal ifserser 
go sernalo ifserser nagi kuraf. Leatu ki leka i bo wi. 

26 Leatu ki nag, Tuk frig natamol, ruk fi nankit, ruk 
taos kit, ruk fi atlak neika nag i tok intas, go man nag i 
nrir nimalfa, go wak fukal, go sernifanu, go sernalo ifserser 
nag 1 kuraf intan. 

27 Leatu ki brig natamol, i bi nanin, ki brigi i bi nan 
Leatu, ki brig ir ra bi nanui go nimatu. 

28 Leatu ki bsouia kir; Leatu ki nrik kira kin, Ko fsol 
kai lab, ko ferafer emeromin kai bi atlaken. Ko fi atlak 
neika nagi tok intas, go man nag i nrir nimalfa, go sernalo 
laba nag i mol tok nifanu. 

29 Leatu ki nag, Kineu kai tuo mus ki sernafurafur nag 
1 tok emeromin nag nuan i tou wis, go nikas ifserser nag i 
wa ki nuan ; ke fi nafnag famien nigamus. 

30 Me wak nag i tok nifanu, go man nag i nrir nimalfa, 
go sernalo lab nag i kuraf intan kai mol tok, kineu kai tu 
era ki sernafurafur kisakis, ke fi nafnag famien nigar. Goi 
bo tebelan. 

31 Leatu ki lek sernalo lab a nin ki brig i nagi wi 
berkati tok. Aliat kalatesa kin: kotfan me builbog. 

L. 


1 Tekan wan ki brig si elagsou go emeromin go sernalo 
laba nag i tok osa tok. 

2 Aliat kalaru Leatu ki brig nawisien nag ki wiswis kin 
ki num: go aliat kalaru ki tao sernawisien nag i brig i, ki 
tao i tok, ki marmar tok. 

3 Leatu ki bsoui ki aliat kalaru kai brig i tap: nlaken 
akin--Naliati wan Leatu ki tao sernawisien nag ki wiswis 
kin ki tok, go ki marmar tok. | 

4 Nifakoron a nig elagsou go emeromina nin kiag. 
naliati nag Yeof Leatu ki kaimis ki emeromin go elagsou, 

5 go sernikas ni emeromin, naliati nag i ta tu bakor mou, 
go sernafurafur ni emeromin naliati nagi ta tu futum mou. 
Yeof Leatu i ta tu brig usi wa emeromin mou; go natamol 
nag ruk wiswis intan i ta tik. 

6 Me nimaf ki tau kor emeromin kai brig sernifanu i lum. 

7 Yeof Leatu ki wiswis ki tete intan i bi natamol, go i 
mar us nagorin, go natamol wan ki mol. 

8 Yeof Leatu ki brig intalmat, epou, nifanu nig Iten. 
Eswan ki brig natamol nag ki be wiswis kin i tok osa tok. 

9 Sernikas nag akit tu lo wia kin, go sernikas nag 
nafnagan 1 wi, Yeof Leatu ki brig i futum intan; go i brig 
nikas nagmolien i tok emalubut intalmat wan, go nikas 
nitaeen nig nouian go nig nisaan. 

10 Tete naiser nig Iten i sera ur intalmat wan, i sero 
botei kai nran i pat wis. 

11 Iskei nagien Paison, te nag i seralfik nifanu nig Avilla, 
eswan kolt i tok os. 

12 Kolt nig nifanu wan i wi; go telyum go fat oniks, i 
mer tok os. 

13 Naiser wan nran karu nagien Kaion, te nag i seralfik 
nifanu nig Itiopia. 

14 Naiser wan nran katol nagien Itekel, te nag i sera 
baki epou, bak nifanu nig Asiria, go naiser wan nran kafat 
nagien Yufretes. 

15 Yeof Leatu ke belakelu Atam bak intalmat nig Iten, 
nag ki sur kai tok lokor os. 

16 Yeof Leatui nrik suksuk Atam kin, i nag, Sernikas nag 
1 tok intalmat ba tok pam i. 

17 Me nikas nitaeen nig nouian go nig nisaan ba tu pam 
1 mou: naliat ba fam i ba fo mat. 

18 Yeof Leatu ki nag, I tu wia mou nag Atam ke skei - 
tok; ka niga brig natamol nag i wil i. 

19 Yeof Leatu ki wiswis ki intan nag i bi serwak nag i 
toko nifanu go serman nag i nrir nimalfa. Ki belakelu er 
mai lek Atam nag ke selnagier: go te nag Atam ki selnagi 
sernalo lab nag i mol tok i bi nagier. 

20 Atam ki selnagi wak fukal go man nag i nrir nimalfa 
go wak ifkit, me nat a nag i wil i Atam i ta tik. 

21 Yeof Leatu ki brig nimaturwen a tob ki bakoro ki 
Atam go i matur , i baslu nafinrin iskei kai mer bunot a ki 
nafskon. 

22 Nafinri Atam nag Yeof Leatu ki be baslu a i brigi i bi 
nimatu, kai belakelu a mai lek Atam. 

23 Atam ki nag, Intawotin, intawotuk kin, nafskon 
nafsikuk kin. Ke be tok nanui mai, tewan kin ruk fo soso ki 
nimatu. 

24 Te wan kin nanui ke fo tao temen me reiten rak tok go 
ke fo kon oki nimatu niga: namolir rak fi te skei mau wan. 

25 Rakai be bu atok, Atam go nimatu niga, rakai tu 
malyer es mou. 


NI. | 


1 Wak lab nag Yeof Leatu ki be brigi itok nifanu ru bo 
ses, me maat 1 bol tob. Ki nrik bous nimatu kin i nag, 
Leatu 1 tili nag akam rak tu pam nuan sernikas nag i tok 
intalmat mou ko? 

2 Nimatu ki nrik maat kini nag, Komam rak fam nuan 
nikas lab nag 1 tok intalmat, 

3 Me nuan nikas nag i tok emalubut intalmat Leatu ki 
tili, Akam rak tu pam i mou, rak tu tikal i mou raf mat. 

4 Maat ki nrik nimatu kin, Akam rak fo tu mat mou. 

5 Leatu 1 tae nag naliat rak fam i numtamus ruk fo bilo. 
Akam rak fo taos Leatu, rak fo tae te nag i wi go te nagiisa. 

6 Nimatu ki lek nikas wan i nag nalnagan i wi, go 
numten 1 lo wi akin, go i bi nikas nag ke frig nat ki mitmatu, 
ki wislu nuan kai pam i, ki tu kabuer niga kin go i pam i. 

7 Numter rakai nrua bilo, rakai tae nag ra bu atok, rakai 
tur noulin nikas, kai brig 11 bi nafon nigar. 

8 Rakai nrog nalo Yeof Leatu, ki siwer a ur intalmat, 
kotfan. Atam go nimatu niga rakai kus ki Yeof Leatu 
narub nikas intalmat. 

9 Yeof Leatu ki soso Atam kai nrik kin akin, Ag wan? 

10 Ki nag, Kai nrog nalom intalmat kaiimtak, kai bu 
atok kai kus tok. 

11 Ki nag, Fei ki nrik kiko kin nag ku bu atok? Ku 
pam nikas nag a tok nrik suksuk kok kin a nag, Ba tu pam 
1 mou? 

12 Atam ki nag, Nimatu nag ku tu au kin nag ke tok 
rakiou tok, niga kin ki tu au nuan nikas nin go kai pam 1. 

13 Yeof Leatu ki nrik nimatu kini nag, Nufte akin kui 
brigi? Nimatu ki nag, Maat ki bol o kiou go kai pam. 

14 Yeof Leatu ki nrik maat kin i nag, Ag kui brig tenin, 
te wan kin serwak fukal go serwak ifkit kai bissa kir ki 
ses, me ag, kai bissa kik tob. Ag ba tos ki intagam. 
Sernaliati nag ku mol tok, ba fam nagmotagmot. 

15 Kineu ka fo brig mus, akam nimatu ko fo tumomus 
butakou ki mus, tesa nigag go tesa niga ruk fo tumer 
butakou kir. Tesa niga ke fo ba bu niboum, go ag ba fo 
tuba nugmel natuen. | 

16 Ki nrik nimatu kin inag, Ka fo brig nanrogtesaan 
nigag ke fo tob go natienaan nigag. Ba fo sel tesa kai petin 
wis. Ag ba fo nrog berkat nalo kabuer nigag, niga ke fo 
belakelu ok. 

17 Ki nrik Atam kin i nag, Ag kui nrog nalo nimatu 
nigag, kai pam nuan nikas nag kai nrik suksuk ok kin a nag 
Ba tu pam i mou, tewan kin kai bissa ki intan, nafolfolon 
nigag. Sernaliati nag ku mol tok ag ba fam te nag i futum 
wis kai nrogtesa. 

18 Te nragonrago, go te mikalkil ke fo nigag futum wis, 
ag ba fo pam noul lalkis nafurafar. 

19 Nimaono ke fo serser us nakom, go ba fo pam nafnag 
nigag pan pan ba foler bak intan. Ag ku tok os mai, ku bi 
intan, go ba fo ler kai mer bi intan. | 

20 Atam ki selnagi nimatu niga If, 1 bi reita ser natamol 
lab a nin. 

21 Yeof Leatu ki nig Atam go nimatu niga brig nakul 
wak ki bi nakbulei nigar, rak felak e. 

22 Yeof Leatu ki nag, Atam ki mer taos kit, ki tae te nag 
i wi go te nagisa. Meifla sei ki narun kai wislu nuan 
nikas nagmolien kai pam kai mol kai tok mou tok. 

23 Te wan kin Yeof Leatu ki kopas i, i tok intalmat nig 
Iten kai bak etak nag ke wiswis intan, eswan ki tok os mai. 

24 Ki kop Atam pan, go i brig tete tyerubim 1 tok epou 
intalmat nig Iten, go tete lof iskei i sor 1 ta fif kor nabu nag 
ru ur es bak nikas nagmolien. 

